શ્રીજી મહારાજ વરતાલમાં મોટો અન્નકૂટોત્સવ કરે છે ત્યારે ગામડે ફરતા સંતો વરતાલ પધારે છે અને ત્યાં મહારાજની પૂજા અર્ચન કરી પાંચસો પરમહંસો ક્રમશઃ શ્રીહરિની સ્તુતિ કરે છે. તેમાં શિવાનંદ સ્વામી સ્તુતિ કરતા કહે છે કે “હેનાથ! મોક્ષ મૂર્તિ એવા આપની બધી જ ક્રિયાઓ કલ્યાણ કારી છે, જય અને પરાજય પણ શ્રેયસ્કર છે. કોઈના ઉપર ખીજાવું કે રીઝાવું તે પણ શ્રેયસ્કર છે. આમ સમજીને હું આપના ચરણારવિંદને આશરે રહ્યો છું.